Case ID: 1120741
Sentence 1: İşin halları: Hökmə əsasən, Məhkum xx xxxx 2018-ci il tarixdə saat 20 radələrində Gəncə şəhər Kəpəz rayon polis idarəsinin əməkdaşlarının keçirdikləri əməliyyat axtarış tədbirləri nəticəsində Gəncə şəhəri Mirbəşir Qasımov küçəsində yaşadığı evin yaxınlığında saxlanılıb Kəpəz rayon polis idarəsinin inzibati binasına gətirilərək onun üzərinə baxış keçirilən zaman əynində olan qara rəngli gödəkcənin sağ yan cibindən istintaqa dəqiq məlum olmayan tarixdə və mənbədən satış məqsədi ilə qanunsuz əldə edib üzərində daşıyaraq saxladığı külli miqdarda 4,242 qram çəkidə kustar üsulla hazırlanmış narkotik vasitə olan heroin, gödəkcənin sol yan cibindən istintaqa dəqiq məlum olmayan tarixdə və mənbədən əldə edib üzərində qanunsuz gəzdirdiyi əldə qayırılma üsulla kastet (beşbarmaq) tipində hazırlanmış, vurucu-əzici xassəyə malik soyuq silah hesab olunan predmet, həmin gün saat 23 radələrində polis əməkdaşları tərəfindən yaşadığı Gəncə şəhəri, Mirbəşir Qasımov küçəsi, ev 8 ünvanına baxış keçirilən zaman evin ikinci mərtəbəsində otaqdakı dolabdan 1 ədəd ağ rəngli politelin torbanın içərisində üzəri yapışdırıcı lentlə bağlanmış, istintaqa dəqiq məlum olmayan tarixdə və mənbədən satış məqsədi ilə qanunsuz əldə edib saxladığı küllü miqdarda, təmiz çəkisi 915 qram olan xaşxaş bitkisindən kustar üsulla hazırlanmış narkotik vasitə olan tiryək aşkar edilib götürülmüşdür.